ມີການຕັດສິນ ຢ່າງໄວ ແລະເປັນເອກກະສັນ ໃນຄະດີຄາດຕະກຳ ຕໍ່ທ້າວເດເຣັກ ໂຊວິນ
ການຕາຍຂອງທ້າວຟລອຍດ໌ ທີ່ຢູ່ໃນກຳມືຂອງຕຳຫຼວດ ເດເຣັກ ໂຊວິນ ໃນການຄາດຕະກຳ ໄດ້ກາຍມາເປັນສັນຍາລັກ ໃນການທາລຸນຂອງຕຳຫຼວດ ແລະກໍ່ໃຫ້ເກີດມີການປະທ້ວງ ຢູ່ທົ່ວໂລກ ກ່ຽວກັບຜິວພັນ. 
ຄະນະຕຸລາການ ໃນການດຳເນີນຄະດີ ອະດີດຕຳຫຼວດ ນະຄອນມີນີອາໂປລິສ ເດເຣັກ ໂຊວິນ ໃນການຄາດຕະກຳທ້າວຈອດຈ໌ ຟລອຍດ໌ ໄດ້ຖືກຕັດສິນຢ່າງ ໄວ ແລະເຫັນພ້ອມຢ່າງເປັນເອກກະສັນ ໃນວັນອັງຄານວານນີ້ວ່າ ມີຄວາມ ຜິດທັງສາມກະທົງ ແມ່ຍິງເຈັດຄົນ ແລະຜູ້ຊາຍຫ້າຄົນ ໄດ້ໃຊ້ເວລາໃນການພິຈາລະນາດົນກວ່າ 10 ຊົ່ວໂມງ ເປັນເວລາສອງມື້ ກ່ອນພົບວ່າທ້າວໂຊວິນ ເຈົ້າໜ້າທີ່ຕຳຫຼວດ ຜິວຂາວມີຄວາມຜິດໃນ ການຄາດຕະກຳໂດຍບໍ່ຕັ້ງລະດັບສອງ ການຄາດຕະກຳລະດັບທີສາມ ແລະການຂ້າຄົນ ລະດັບທີ່ສອງ ໃນການຕາຍຂອງຜູ້ຊາຍຜິວ ດຳ ຜູ້ທີ່ໄດ້ຖືກຈັບໃນປີກາຍນີ້ ໃນຖານສົງໄສ ໃຊ້ເງິນໃບ 20 ໂດລາປອມ ທ້າວໂຊວິນ ໄດ້ຖືກກ່າວຫາຂ້າທ້າວຟລອຍດ໌ ໂດຍການເອົາຫົວເຂົ່າເຕັງໃສ່ຄໍ ຂອງທ້າວ ຟລອຍດ໌ ຢູ່ຖະໜົນເປັນເວລາ 9 ນາທີເຄິ່ງ ລະຫວ່າງການຈັບກຸມ ໃນວັນທີ 25 ພຶດສະພາ ທີມທະນາຍຄວາມປ້ອງກັນທ້າວໂຊວິນ ໄດ້ໂຕ້ຖຽງ ວ່າການໃຊ້ກຳລັງ ແມ່ນເປັນທີ່ເໝາະ ສົມເພາະວ່າທ້າວຟລອຍມີຮ່າງກາຍໃຫຍ່ ແລະສົງໄສໃຊ້ຢາເສບຕິດ ແຕ່ວ່າຄະນະຕຸລາ ການ ບໍ່ໄດ້ເຫັນການໂຕ້ຖຽງນັ້ນ ເປັນທີ່ໜ້າເຊື່ອຖື ຄວາມໄວທີ່ຄະນະຕຸລາການໄດ້ຕັດສິນລົງໂທດ ໄດ້ເນັ້ນໃຫ້ເຫັນເຖິງຄວາມເຂັ້ມແຂງຂອງ ຄະດີສຳລັບໄອຍະການ ນັ້ນຄືຄຳເວົ້າຂອງທ່ານເດວິດ ຊຸລສ໌ ອາຈານ ສອນກົດໝາຍ ຢູ່ ມະຫາວິທະຍາໄລມິນອໂຊຕາ (Minnesota) ແລະອາຈານ ສອນລັດຖະສາດ ຢູ່ມະຫາ ວິທະຍາໄລແຮມລາຍ (Hamline ) ທ່ານຊຸລສ໌ ກ່າວວ່າ ການຕາຍຂອງທ້າວຟລອຍດ໌ ທີ່ຢູ່ໃນກຳມືຂອງຕຳຫຼວດ ໄດ້ກາຍມາເປັນສັນຍາລັກໃນ ການທາລຸນຂອງຕຳຫຼວດ ແລະກໍ່ໃຫ້ເກີດມີການປະທ້ວງຢູ່ທົ່ວໂລກ ກ່ຽວ ກັບຜິວພັນ ການຕັດສິນລົງໂທດຢ່າງເປັນເອກກະສັນ ໄດ້ມີການສະຫອງໂດຍ ຝູງຊົນທີ່ໜາແໜ້ນ ທີ່ ເຕົ້າໂຮມກັນຢູ່ນອກສູນກາງລັດຖະບານເມືອງເຮັນເນພິນ (Hennepin) ໃນນະຄອນມິນ ນີອາໂປລິສ (Minneapolis) ແລະບັນດາເມືອງ ຕ່າງໆທົ່ວປະເທດ ແລະຢູ່ທົ່ວໂລກ ຜູ້ພິພາກສາທີ່ນັ່ງເປັນປະທານ ທ່ານປີເຕີ ເອ ຄາຮີລ ໄດ້ສັ່ງໃຫ້ໂຈະການປະ ກັນໂຕຂອງທ້າວໂຊວິນ ແລະໄດ້ສົ່ງລາວໄປເຂົ້າຄຸກ ບ່ອນທີ່ລາວຈະລໍຖ້າແປດ ອາທິດໃນການຕັດສິນລົງໂທດ